1-Omorganisering av FAU.

Det ble besluttet at det til neste år velges en fau representant og en vara fra hver klasse. Dette betyr at fau består av 21 representanter.

Ulike roller velges på første fau møte til høsten. Skolen må bistå at det velges fau representanter på første foreldremøte etter at nye klasser er opprettet. Det oppfordres til at det kommer foreldremøter på plass så fort som mulig etter skolestart med nye klasser.

Dagens fau sitter til dette er gjort.

På første fau møte til høsten stiller dagens styre med representanter som forteller om hva det innebærer å sitte i fau og litt om de ulike rollene.

På dette møte velges og FØLGENDE VERV:

Leder- Sitter for et år om gangen. Oppfordres til kontinuitet i dette vervet

Nestleder- Sitter for et år av gangen

Kasserer- Sitter for et år av gangen. Oppfordres til kontinuitet i dette vervet.

Sekretær- Sitter for ett år av gangen

Tre representanter til SMU. Oppfordres til kontinuitet i disse vervene

To representanter til SU. Oppfordres til kontinuitet i disse vervene

Det skal utarbeides stillingsbeskrivelser på disse vervene slik at alle vet hva dette innebærer. Her må vi bli enige i fau hvem som kan ta denne jobben.

Videre vil det i årshjulet for fau komme inn at fau representanter for kommende skoleår velges på siste foreldremøte før sommeren. I etterkant av dette vil sittende fau kalle inn nytt fau og informere om hva som forventes av fau slik at fau er raskt i gang etter sommerferien.

2- Omgjøring av fau til organisasjon.

Det ble besluttet å omgjøre fau til en organisasjon. Hovedgrunnen til dette er enkelhet og åpenhet i forhold til økonomi. Nestleder Anders holder i dette og utarbeider forslag og skjema til teks. Dette blir sendt på høring til fau medlemmer. Sak tas opp neste fau og vi lander dette da.

3- Årshjul fau.

Rektor informerte om tidligere erfaring i forhold til årshjul i fau.

Vi ble enige om at det var mange gode innspill og hadde gode diskusjoner rund hva som bør inngå i et slikt hjul. Tanken er at det er potensialet for å skape mere likhet på hva som skjer på de ulike trinnene og at det er noe mere felles samlingspunkter for elevene på Solheim skole.

Leder Pål-Jørgen Nilsen skriver ned fau sine forslag og legger ut på FB. Stine Karlsen blåser liv i fau sin fane på skolens hjemmeside og sørger for at dette også legges ut her (sammen med bilde fra fau styre, nb send bilde til Stine).

Vi innhenter kommentarer fra foreldre og beslutter årshjul i etterkant av dette.

Forslag etter innspill fra fau nå.

Okt.

Internasjonal dag eller lignende

Des .

Julegrøt som skolen arrangerer, fau sponser og bistår med innkjøp

Juleavsluttning for alle klasser. Skal dette være på trinn eller klasser?

Jan.

Nyttårs dans i gymsal. '

En dag 1-3 trinn og en dag 4-7.

Feb.

En felles kveldsaktivitet der forslag var bokbyttedag, byttedag av andre ting el.l. Forslag mottas med takk.

Sponsing av kino for sfo i vinterferien fortsetter.

Mars.

En fagkveld for foreldre. Åpent møte med tema som er viktig eller interessant.

Mai.

17 mai. Forslag er at 4. klassene fortsatt arrangerer.

Juni:

Skoleavslutning som i dag.

Egen avslutning for 7.trinn der de gjøres litt ekstra stas på.

Arrangementer skal ikke tas inngangspenger på da dette fort kan ekskludere enkelte elever. Salg av drikke og kaker kan gi trinn og fau ekstra inntekt. Det vil være naturlig at arrangementene legges på ulike trinn der fau representanter for trinnene tar ansvar for gjennomføring. En fordelingsnøkkel mellom trinn og fau økonomisk må utarbeides.

4- 17. mai.

God kontroll. Det kom innspill på tidligere gode erfaringer med muligheter til å kjøpe kaker. Kjersti innhenter info om dette og tar med tilbake til bevertningsgruppen.

Det ble i tillegg diskutert organisering av 17 mai videre. Det ble besluttet at 4. klasse fortsetter med dette også ved overgang til nye treparalell.

Forslag til økonomioppgjør etter 17 mai feiring er som følger:

Overskudd deles mellom fau og 4. klasse som tidligere. Det gjøres imidlertid en forandring ved at 4. klassene beholder overskudd til en maks grense på 5000kr om overskuddet dekker dette. Resterende av overskudd går til fau.

Årsak til dette er som følger: Ordningen med å gi til 4. klasse var basert på at de trengte penger til leirskole tidligere. Dett behovet er ikke til stede nå da skolen dekker dette. Fau ser fornuft i at de tar mer av overskuddet og fordeler mere målrettet til alle elevene på skolen. Kanskje skal 1. klassen prioriteres mer. Kanskje bør vi sponse flere turer og utflukter eller lignende. Det finnes større muligheter til å bidra positivt for skolemiljøet om fau er sterkere økonomisk på sikt.

5- Natteravn:

Vi deltar ikke på natteravn i år da det er mye annet å ta tak i nå i forbindelse med tre deling. Det oppfordres imidlertid til at det på et tidlig tidspunkt neste år innhentes informasjon om natteravn og besluttes om Solheim skole skal delta. Dette må opp på et fau møte høst 2016.

6- Sak om tre deling av klasser.

Sak meldt inn av 5a.

Det ble tatt opp fra 5 klasses representant (Hanna Brow) at det er for lite klarhet i hvordan prosessen og beslutningen rundt treparalell har foregått. Her ønskes der mere innsikt slik at man forstår vurderingsgrunnlaget og avgjørelsen. Slik situasjoner har vært til nå er det lite tillitt til kommune og rektor på om det som har kommet frem fra de ulike instansene er hele historien.

Fau vil jobbe mot å få til et møte med representanter fra kommunen, skolesjef og rektor for å stille alle de spørsmål som er kommet opp direkte der vi får riktige svar som vi kan forholde oss til.

Hanna holder i denne og tar kontakt med andre i fau når det er bestemt dato.

7- Fau sin involvering i LFAU.

Denne har vært minimal i år. Dette er ikke bra og fau ønsker å gjøre noe med dette. Pål-Jørgen sender litt info til Hanna Brow om LFAU og hun tar stilling til om hun vil sitte frem til neste års fau er satt.

Da skal en representant fra fau sitte i LFAU.